b'\n_START_ARTICLE_\nZorro\n_START_SECTION_\nKarakter\n_START_PARAGRAPH_\nSom tegnet figur er Zorro vanligvis kledd i svart drakt, flagrende spansk kappe og en maske som dekker \xc3\xb8verste delen av ansiktet. I sin f\xc3\xb8rste opptreden b\xc3\xa6rer han en kappe, en sombrero og en maske som dekker hele ansiktet hans med \xc3\xa5pninger for \xc3\xb8ynene._NEWLINE_Hans favorittv\xc3\xa5pen er en k\xc3\xa5rde, og f\xc3\xb8r han forlater et sted bruker han alltid k\xc3\xa5rden til \xc3\xa5 lage sitt karakteristiske bumerke: en Z laget med tre raske kutt. F\xc3\xb8rste gang publikum blir eksponert for Zorro bruker han en pistol, og ogs\xc3\xa5 en pisk, i en kortere periode.\n_START_SECTION_\nHistorie\n_START_PARAGRAPH_\nZorro opptr\xc3\xa5dte f\xc3\xb8rste gang i det amerikanske pulpheftet All-Story Weekly den 9. august 1919, i f\xc3\xb8ljetongen The Curse of Capistrano.\n_START_SECTION_\nOpptredener i ulike medier\n_START_PARAGRAPH_\nZorro er ikke bare kjent fra b\xc3\xb8ker og tegneserier; han har ogs\xc3\xa5 opptr\xc3\xa5dt p\xc3\xa5 film og fjernsyn samt i videospill, og det har blitt utgitt musikk inspirert av figuren.\n_START_SECTION_\nTegneserier\n_START_PARAGRAPH_\nDet har gjennom tidene blitt produsert mange tegneserier om Zorro. Mest kjent er Alex Toths serier fra 1950- og 1960-tallet.\n_START_SECTION_\nMusikk\n_START_PARAGRAPH_\nHenri Salvador hadde en hit i 1964 med den morsomme sangen "Zorro est arriv\xc3\xa9" (norsk: "Zorro har kommet"). Her fortelles, fra et barns synsvinkel, om spenningen n\xc3\xa5r en skurk truer med \xc3\xa5 drepe en dame i en TV-serie, og Zorro hver gang kommer til unnsetning. _NEWLINE_Alice Coopers 1982 album Zipper Catches Skin inneholder sangen "Zorro\'s Ascent" som handler om at Zorro vender seg mot d\xc3\xb8den.'